สวัสดีค่ะรบกวนถามคุณ กระดูกข้อเท้าหักขาขวา ทั้งสองด้านผ่าตัดใส่น๊อตแบบไม่ต้องผ่าออก ผ่าเมื่อ 18 กันยายน 62 ที่ผ่านมา กี่เดือนจะสามารถลงน้ำหนักเท้าได้100%คะ ช่วงนี้สามารถกายภาพยังไงได้บ้างคะ เพื่อให้ข้อไม่ติด เคยพยายามดีดปลายเท้า และรู้สึกเจ็บมากเลยคะหลังทำ
สวัสดีค่ะ เมื่อมีกระดูกหักที่เคลื่อนค่อนข้างมาก อาจจะต้องรักษาด้วยการผ่าตัดใส่เหล็กดามกระดูก ซึ่งเหล็กที่ใช้ จะเป็นเหล็กผสม หรือ ไททาเนียม ที่มีความแข็งแรงมากกว่าเหล็กทั่วไป แต่มีปฏิกิริยากับร่างกายน้อยมาก ไม่ทำให้เกิดอาการแพ้ มีทั้งขนิดที่ใส่ได้ตลอดชีวิต หรือต้องเอาออกเพื่อให้กระดูกจริงที่เชื่อมติดกันแล้วได้ทำหน้าที่รับน้ำหนักร่างกายต่อไปหลังการผ่าตัดนั้น ควรงดเว้นการลงน้ำหนักไปก่อนในช่วง 1-2 เดือนแรก จากนั้นหากทุเลาปวดแล้ว อาจค่อยๆฝึกเดินโดยใช้ไม้ค้ำยันหรือไม้เท้าช่วยรับน้ำหนักการกายภาพนั้นควรค่อยๆทำจากการการยืดเหยียดกล้ามเนื้อที่ข้อเท้า ควรปรึกษานักกายภาพหรือศัลยแพทย์ที่ดูแลโดยตรงอีกครั้งในระหว่างนี้หากปวดมาก สามารถรับประทานยาแก้ปวดตามที่แพทย์จ่ายมาได้